39. ΣΥΝΤΑΚΤΙΚΗ ΠΡΑΞΙΣ της 24/24 Σεπτ. 1974 (ΦΕΚ Α΄262) Περί συμπληρώσεως και τροποποίησεως συνταγματικών διατάξεων ως και διατάξεων των μέχρι τούδε εκδοθεισών Συντακτικών Πράξεων. Άρθρ.1-2. (Αντικαθίσταται το άρθρ. 67 και συμπληρούται το άρθρ.68 του Συντάγματος). Άρθρ.3.-1.Προκειμένου περί δικαστικών λειτουργών, από του βαθμού του Συμβούλου της Επικρατείας, Αρεοπαγίτου ή Συμβούλου του Ελεγκτικού Συνεδρίου και ανωτέρου, αποκαθισταμένων κατά τας διατάξεις του άρθρ.11, της Συντακτικής Πράξεως της 4/5.9.74 «περί αποκαταστάσεως της τάξεως και ευρυθμίας εν τη Δικαιοσύνη» ο έλεγχος των στοιχείων και η κρίσις περί υπαγωγής εις τας εν λόγω διατάξεις ενεργείται υπό του Υπουργικού Συμβουλίου. Εις περίπτωσιν αποκαταστάσεως ενεργουμένης κατά τα εν άρθρ.4 παρ.2 της ως άνω Συντακτικής Πράξεως οριζόμενα ο αποκαθιστάμενος κρίνεται περαιτέρω και προς  προαγωγήν εις ανώτερον βαθμόν εφ’όσον εν τω μεταξύ προήχθη νεώτερός του. Ο κρινόμενος ως προακτέος προάγεται εις ανώτερον βαθμόν κατά την αυτήν ως άνω διαδικασίαν και καταλαμβάνει προσωρινώς οργανικήν θέσιν καταργουμένην αυτοδικαίως άμα τη αποχωρήσει του εκ της υπηρεσίας. Τα καθήκοντα τα ασκούμενα εν τη θέσει ταύτη καθορίζονται δια Π.Δ/τος εκδιδομένου τη προτάσει του Υπουργού της Δικαιοσύνης. 2.Το Ανώτατον Πειθαρχικόν Συμβούλιον του άρθρ.111 του Συντάγματος κατά την κρίσιν των ενώπιον  αυτού παραπεμπομένων κατά τας διατάξεις της Συντακτικής Πράξεως της 4/5.9.74 υποθέσεων δύναται να επιβάλη, πλήν της οριστικής παύσεως και πάσαν ετέραν ποινήν προβλεπομένην υπό των κειμένων διατάξεων. 3.Αι διατάξεις των παρ.3 και 4 του άρθρ.14 της Συντακτικής Πράξεως της 4/5.9.74 καταργούνται. Η ανωτέρω Σ.Π.4/5.9.74 παρατίθεται εν τόμ.6 σελ. 294,685. Άρθρ.4.-Η ισχύς της παρούσης Συντακτικής Πράξεως άρχεται από της δημοσιεύσεώς της εις την Εφημερίδα της Κυβερνήσεως. 